ประจำเดือนมาวันที่ 9 มี.ค 64 มีเพศสัมพันธ์ประมาณวันที่ 15-16 ไม่ใส่ถุงระหว่างมีเพศสัมพันธ์เอาออกมาเช็ดน้ำ 2-3 ครั้ง(น้ำหล่อลื่นชาย) หลั่งนอก วันที่20 ไปเข้าห้องน้ำ น้ำสกปรกมีอาการแสบเวลาปัสสาวะ แล้วใช้ที่ตรวจครรภ์แบบหยอดเก็บไว้ในลิ้นชักเช้าวันที่ 21 ขึ้นที่ตัวTแบบจางมากเหมือนเงา ตรวจ2รอบ จางมากๆๆ อยากทราบว่าท้องไหมเพราะรอบประจำเดือนคือ35วัน อุณภูมิที่เก็บที่ตรวจครรภ์เกี่ยวไหม ช่วยตอบหน่อยนะคะเครียดมากค่ะ
สวัสดีค่ะการมีเพศสัมพันธ์โดยไม่ใส่ถุงยางอนามัย และพยายามทำการหลั่งนอกนั้น ยังมีโอกาสทำให้ตั้งครรภ์ได้สูงถึง 4-20% จึงไม่ควรใช้วิธีการดังกล่าวเพื่อคุมกำเนิดอย่างเด็ดขาด ควรใส่ถุงยางอนามัยป้องกันไว้ตลอด หรือใช้ยาคุมแบบแผงรายเดือน ฉีดหรือฝังยาคุมจะดีกว่าดังนั้นจากที่กล่าวมา มีโอกาสตั้งครรภ์ได้ แม้จะน้อยกว่าการมีเพศสัมพันธ์แบบหลั่งในตามปกติแนะนำการซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบนั่นคือไม่ได้ให้ผลเป็น 2 ขีดเข้มชัดเจน แต่รอบเดือนก็ยังไม่มาหรือมาช้าเกิน 35 วันไปแล้ว ควรไปยืนยันผลที่รพ.และหาสาเหตุต่อไป การเก็บอุณหภูมิที่ตรวจครรภ์นั้น ถ้าไม่ได้ร้อนจัดเช่นไปวางเอาไว้กลางแดด ไม่น่ามีผลชัดเจนต่อชุดตรวจหรือทำให้ชุดตรวจเสียสภาพค่ะ